Uznesenie Krajského súdu Bratislava sp. zn. 3Cb/148/2004 z 21. 9. 2011
Uznesenie Krajského súdu Bratislava z 21. septembra 2011, sp. zn. 3Cb/148/2004, ECLI:SK:KSBA:2011:1004114833.3
Súd: Krajský súd Bratislava
Spisová značka: 3Cb/148/2004
ECLI: ECLI:SK:KSBA:2011:1004114833.3
Dátum vydania: 21. 9. 2011
Forma: Uznesenie
Text rozhodnutia
Súd: Krajský súd Bratislava Spisová značka: 3Cb/148/2004 Identifikačné číslo súdneho spisu: 1004114833 Dátum vydania rozhodnutia: 22. 09. 2011 Meno a priezvisko sudcu, VSÚ: JUDr. Peter Pospech ECLI: ECLI:SK:KSBA:2011:1004114833.3 Uznesenie Krajský súd v Bratislave v právnej veci žalobcu T. V., N. X, XXX XX I. proti žalovanému JUDr. Peter Kubík, Vajnorská 8/A, Bratislava, správca konkurznej podstaty úpadcu 1. dôchodková a.s., Nám. 1. mája 14, Bratislava o zaplatenie 638,30 Eur / 19.229,40 Sk / takto r o z h o d o l : Súd konanie zastavuje. Žiaden z účastníkov nemá právo na náhradu trov konania. Žalobcovi sa vracia súdny poplatok v sume 25,24 EUR prostredníctvom Daňového úradu Nitre po právoplatnosti tohto uznesenia . o d ô v o d n e n i e : Návrhom , došlým na súd dňa 24.8.2004 žiadal žalobca , aby súd rozhodol o jeho návrhu na zaplatenie 19.229,40 Sk zo zmluvy o odkúpení akcií . Podaním doručeným súdu dňa 13.9.2011 žalobca oznámil súdu, že na podanom návrhu netrvá , tento berie späť v celom rozsahu a žiada konanie zastaviť. Podľa § 96 ods. l, O.s.p. navrhovateľ môže za konania vziať späť návrh na jeho začatie a to z časti alebo celkom. Ak je návrh vzatý späť celkom, súd konanie zastaví. Nesúhlas odporcu so späťvzatím návrhu nie je účinný, ak dôjde k späťvzatiu návrhu skôr, než sa začalo pojednávanie. Navrhovateľ zobral návrh späť pred prvým pojednávaním, preto súd konanie v zmysle cit. zákonného ustanovenia zastavil. Podľa § 146 ods. l, písm. c/ O.s.p. žiaden z účastníkov nemá právo na náhradu trov konania podľa jeho výsledku, ak konanie bolo zastavené. O vrátení súdneho poplatku súd rozhodol v zmysle § 11 ods. 3,4 zák. č. 71/1992 Zb. o súdnych poplatkoch v neskoršom znení kráteného o 1 %, najmenej však o 6,63 EUR. Žalobca zaplatil súdny poplatok v sume 960.- Sk / 31,87 EUR / a v zmysle vyššie uvedeného zákonného ustanovenia bol krátený o 6,63 EUR preto mu bude vrátený vo výške 25,24 EUR. Súdny poplatok bude žalobcovi vrátený prostredníctvom Daňového úradu v Nitre , po právoplatnosti tohto uznesenia. Poučenie: Proti tomuto uzneseniu možno podať odvolanie do 15 dní odo dňa jeho doručenia na podpísanom súde, písomne, dvojmo. V odvolaní sa má popri všeobecných náležitostiach /§42 ods. 3/ uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha /§ 205 O.s.p./.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2011:1004114833.3 (dáta aktuálne k 2. 11. 2026). Záväzné je znenie zverejnené súdom.




